open-index/open-wikipedia-markdown huggingface dataset:
Avoin kulttuuri

**Avoin kulttuuri** on osa monia avoimia liikkeitä, mukaan lukien Avoin lähdekoodi, Avoin tiede ja Avoin tieto, ja se kattaa kulttuurinäkökulmaa perintönä sekä nykyajaisena luovuutena. "Avoin" käsite on palvellut erilaisia tarkoituksia monilla aloilla, ohjelmistoista tieteelliseen viestintään, tutkimukseen ja koulutukseen, tieteeseen ja kulttuuriin. Yleisesti ottaen käsite "avoin" näillä aloilla viittaa usein "tuotu saataville" ilman uudelleenkäyttöä rajoittavia taloudellisia, teknisiä tai oikeudellisia rajoituksia.

Kulttuuriperintösektorilla ei ole tällä hetkellä yksimielisyyttä selkeästä avoimen kulttuurin määritelmästä, mutta yleisesti ottaen ollaan yhtä mieltä siitä, että kulttuuriperintöorganisaatioiden tulisi tarjota mahdollisimman avoin digitaalinen pääsy kokoelmiinsa. Yksi avoimen kulttuurin keskeisistä periaatttesista on, että vapaasti jaettavien teosten digitaaliset jäljennökset on asetettava saataville ilmaiseksi ja rajoituksetta.

Avoin kulttuuri hyödyntää digitaalista teknologiaa, verkkoa, avointa lisensointia ja julkista verkkotunnusta tarjotakseen vapaan ja avoimen pääsyn kulttuuriperintöön ja mahdollistaakseen sen uudelleenkäytön. Avoin kulttuuri voidaan kuvata digitaalisen kulttuuriperintöaineiston jakamiseksi verkossa mahdollisimman vähäisin tekijänoikeusrajoituksin. 

## Taustaa
Tekijänoikeus on teollis- ja tekijänoikeuslain ala, joka määrittää, miten muut voivat päästä käsiksi ja käyttää kirjailijoiden (tai tekijöiden) alkuperäisiä teoksia – teoksia, jotka kattavat esim. romaaneja ja oopperoita, yritysten käsikirjoituksia, arkistoita ja jopa kissavideoita lautasliinakirjoituksia.

GLAM on lyhenne sanoista galleriat, kirjastot, arkistot ja museot. Wikimedia-liike otti lyhenteen käyttöön 2010-luvun alussa kuvaamaan kulttuuriperintöön liittyvää toimintaa. Yhteisöjen työ on tämän jälkeen kehittynyt sisältämään toimintaa kulttuuriinstituutioiden ulkopuolella, eikä edusta täysin sitä työtä, jota ihmiset tällä hetkellä tekevät perinnön ja kulttuurin parissa.

## Lähteet
Wilhelm Zimmermann

**Wilhelm Zimmermann** (2. tammikuuta 1807 Stuttgart – 22. syyskuuta 1878 Mergentheim) oli saksalainen runoilija ja historiantutkija. Hän opiskeli teologiaa, ja toimi professorina Stuttgartissa teknillisessä oppilaitoksessa. Hänet kuitenkin erotettiin poliittisista syistä, sillä hän kuului niin sanottuun tynkäparlamenttiin. Hän työskenteli pappina Leonbronnissa ja Owenissa. Hän laati useita historiallisia tutkielmia, muun muassa *Geschichte des grossen Bauernkriegs*, joka käsittelee 1500-luvulla Saksassa syntynyttä kapinaliikehdintää. 

## Lähteet

## Aiheesta muualla
Hennessy (täsmennyssivu)

**Hennessy** tarkoittaa muun muassa seuraavia:

## Sukunimi
* Jill Hennessy (s. 1968), kanadalainen näyttelijä
* John L. Hennessy (s. 1952), yhdysvaltalainen tietojenkäsittelytieteilijä ja liikemies
* Josh Hennessy (s. 1985), yhdysvaltalainen jääkiekkoilija
* Richard Hennessy (1724—1800), Hennessy-konjakkitislaamon perustaja

## Muut
* Hennessy, ranskalainen konjakkimerkki
Barry (televisiosarja)

**Barry** on yhdysvaltalainen HBO:n tuottama musta komedia, jonka ovat luoneet sekä käsikirjoittaneet Alec Berg ja Bill Hader. Sarjassa näyttelevät mm. Bill Hader, Stephen Root, Sarah Goldberg, Anthony Carrigan, Henry Winkler, Michael Irby sekä Glenn Fleshler. 

Sarja alkaa Bill Haderin näyttelemän entisen sotilaan nykyisen palkkamurhaajan, Barry Berkmanin, eksyessä uhria varjostaessaan draamakurssille. Barry päättääkin ryhtyä tavoittelemaan näyttelijänuraa hänen pomonsa, Monroe Fuchesin, suureksi harmiksi. Sarja seuraa Barryn tasapainoittelua rikollisen sekä "normaalin" uran välillä hänen joutuessaan useisiin tiukkoihin paikkoihin yrittäen silti pitää kiinni unelmistaan.

## Lähteet

## Aiheesta muualla
*
Tour of the Alps

**Tour of the Alps** eli "Alppien ympäriajo" (aiemmin **Giro del Trentino**) on vuosittain järjestettävä maantiepyöräilyn etappikilpailu, joka järjestetään Italiassa ja Itävallassa. Kilpailussa on yleensä 4 tai 5 etappia, ja koska kilpailu järjestetään Alppien vuoristossa, niin kaikki etapit ovat hyvin mäkisiä. Kilpailureitin pituus on viime vuosina ollut noin 700 kilometrin luokkaa. Kilpailu kuuluu UCI ProSeries -kilpailusarjaan, joka on toiseksi korkein maantiepyöräilyn kilpailusarja UCI World Tourin jälkeen.

Kilpailu järjesttiin ensimmäistä kertaa vuonna 1962 nimellä *Giro del Trentino*, jonka nimisenä se tunnettiin vuoteen 2016 asti, kunnes 2017 kilpailun nimeksi tuli Tour of the Alps.  Vuonna 2015 kilpailu yhdistyi Italiassa järjestettävän yhden päivän kilpailun Trofeo Melindan kanssa, jolloin kilpailun nimi oli Giro del Trentino Melinda.

Huhtikuussa ajettava Tour of the Alps on monelle ammattipyöräilijälle tärkeä valmistautumiskilpailu toukokuussa ajettavaa Italian ympäriajoa varten. Kaiken kaikkiaan yksitoista pyöräilijää on voittanut urallaan molemmat kilpailut. Kymmenen heistä on italialaisia, jotka voittivat ensiksi Giro del Trentinon ja myöhemmin Italian ympäriajon. He ovat Francesco Moser, Giuseppe Saronni, Franco Chioccioli, Gianni Bugno, Gilberto Simoni, Paolo Savoldelli, Damiano Cunego, Vincenzo Nibali, Ivan Basso ja Michele Scarponi. Poikkeuksen tekee isobritannialainen Tao Geoghegan Hart, joka voitti ensin Italian ympäriajon vuonna 2020 ja vasta sen jälkeen Tour of the Alpsin vuonna 2023.

Italialainen Damiano Cunego on voittanut kilpailun ennätykselliset kolme kertaa. Kilpailun voitto on mennyt italialaiselle kaikkiaan 29 kertaa, joka on selvästi enemmän kuin muille kansalaisuuksille. Suomalainen Kjell Carlström osallistui kilpailuun vuosina 2003, 2004 ja 2009. Jaakko Hänninen on osallistunut kilpailuun vuosina 2021 ja 2022. Kasper Borremans on mukana vuonna 2025.

## Miesten kilpailun tulokset

## Naisten kilpailu
Naisten kilpailu tunnettiin nimellä **Giro del Trentino Alto Adige-Südtirol**. Sitä järjestettiin vuodesta 1994 vuoteen 2017 asti. Italialainen Fabiana Luperini voitti kilpailun kuudesti. Suomalainen Pia Sundstedt voitti kilpailun kahdesti vuosina 1997 ja 2000, sekä sijoittui kolmanneksi vuonna 1999. 
### Naisten tulokset

## Katso myös
* Tirreno–Adriatico
* Tour de Romandie
* Critérium du Dauphiné
* Tour de Suisse

## Lähteet

## Aiheesta muualla
*Viralliset kotisivut (tourofthealps.eu)
Rachel Abbott

**Rachel Abbott** (oikealta nimeltään **Sheila Rodgers**) on brittiläinen kirjailija, joka on julkaissut suosittuja salapoliisiromaaneita.

Abbot aloitti työuransa mediayhtiössä kirjoittamalla käyttöohjeita ja pelien juonikäsikirjoituksia. Vuonna 2000 hän muutti Italiaan. Hän kirjoitti salapoliisiromaanin käsikirjoituksen, mutta kustantajat eivät huolineet sitä. Niinpä hän julkaisi sen omakustanteena, samoin kuin kuusi seuraavaakin kirjaansa. Neljässä vuodessa kirjoja myytiin yli miljoona kappaletta. Ne ovat olleet erityisen suosittuja e-kirjoina Amazonin Kindle-alustalla. 

Vuonna 2017 Abbott teki sopimuksen perinteisen kustantamon kanssa, samalla kun jatkoi kirjojensa julkaisemista Kindlen suorakustanteina. Abbottin kirjoja on käännetty 21 kielelle. 

## Lähteet

## Aiheesta muualla
* Rachel Abbott (2016): 14 hour days, marketing and dealing with snobbery: my life as a self-published bestseller *The Guardian*
Sofia Järnefelt

**Sofia Järnefelt** (s. 1982) on suomalainen muotisuunnittelija. Hän valmistui Aalto-yliopiston vaatesuunnittelun linjalta vuonna 2011. Hän on työskennellyt mm. freelance-suunnittelijana Marimekolle. Lisäksi Järnefelt on ollut mukana useiden sesonkien ajan Peclers Paris -nimisen trenditoimiston konsulttina sekä opettanut muotisuunnittelua Donghuan yliopistossa Shanghaissa. Tällä hetkellä Järnefelt tekee suunnittelua Hedvig-vaatemerkin alla, jonka hän perusti vuonna 2021 yhdessä Taru Lahden kanssa. Järnefelt toimii myös alan opettajana Aalto-yliopistossa.

Järnefelt on toiminut MTV3-kanavalla esitetyn Muodin huipulle -ohjelman mentorina (2023 ja 2024).

## Lähteet
Solonytsivka

**Solonytsivka** () on kylä Harkovan alueen Harkovan piirissä. Harkovan taajamarakenteeseen kiinnikasvanut kylä sijaitsee noin 14 kilometriä Harkovan keskustasta länteen, alueellisen maantien R46 () varrella. Rautatieasema sijaitsee kylän eteläpuolella.

Tammikuun keskilämpötila on −7,4 ja heinäkuun +21,3 celsiusastetta. Keskimääräinen vuosisademäärä on 522  millimetriä.

Kylä on perustettu 1600-luvulla, kaupunkityyppisen taajaman asema sillä oli 1938-2024. Ukrainan luovuttua tästä taajamatyypistä tammikuussa 2024, paikkakunnan asema muuttui kyläksi.

Ukrainan tilastokeskus arvioi Solonytsivkan väkiluvuksi 13&nbsp;254 (2022). Vuoden 1989 väestönlaskennassa kirjattiin 13&nbsp;692 asukasta.

Ukrainan kesän 2020 aluehallintouudistuksen jälkeen Solonytsivka on kuulunut Harkovan piiriin. Sitä ennen paikkakunta oli osa Derhatšin piiriä. Nykyään Solonytsivka on Solonytsivkan hromadan keskus.

## Lähteet

## Aiheesta muualla
Yrjö V. Lehtonen

**Yrjö Vihtori Lehtonen** (12. toukokuuta 1891 Helsinki – 1. elokuuta 1985 Kirkkonummi) oli suomalainen juristi, joka toimi sekä korkeimman oikeuden jäsenenä että pitkään kihlakunnantuomarina.

Lehtosen vanhemmat olivat vartioesimies Kustaa Vihtori Lehtonen ja Adolfina Ahlstén ja puoliso vuodesta 1929 Senja Pohjolainen (1898–1981). Lehtonen tuli ylioppilaaksi Helsingin suomalaisesta reaalilyseosta 1910 ja suoritti oikeustutkinnon 1914 ja ylemmän hallintotutkinnon 1915. Varatuomarin arvon hän sai 1917.

Lehtonen oli senaatin talousosaston ylimääräinen kopisti 1917–1918 ja korkeimman oikeuden lähettäjä vuodesta 1918, notaari vuodesta 1919 ja nuorempi oikeussihteeri 1928. Viipurin hovioikeuden asessori hän oli 1928–1931, Heinolan tuomiokunnan tuomari 1931–1935 ja korkeimman oikeuden jäsen ja oikeusneuvos 1935–1939. Hän oli sitten Pirkkalan tuomiokunnan tuomari 1939–1948 ja Tuusulan tuomiokunnan tuomari 1948 - 1961. 

Lehtonen oli Suomen kihlakunnantuomarien yhdistyksen hallituksen jäsen vuodesta 1942, puheenjohtaja 1956–1961 ja kunniapuheenjohtaja 1963. Hänellä oli myös useita asiantuntijatehtäviä eri toimikunnissa ja komiteoissa. Heinolan kaupunginvaltuuston puheenjohtajana hän toimi 1934. Ansioistaan Lehtonen sai harvinaisen presidentin myöntämän kultaisen valtion virka-ansiomerkin XL vuonna 1957. Pistooliammuntaa vielä yli 90-vuotiaana harrastanut Lehtonen oli Suomen Ampujainliiton johtokunnan jäsen vuodesta 1937 ja varapuheenjohtaja 1953–1955. Suomen mestari eri pistooliammunnan lajeissa hän oli toistakymmentä kertaa. 

## Lähteet

## Aiheesta muualla
*
Stenebyen

**Stenebyen** (tunnettu myös nimellä **Tjelta**) on taajama Solan kunnassa Rogalandin läänissä Norjassa. Taajaman pinta-ala on 0,4 neliökilometriä ja asukasluku 999 vuonna 2023.

## Lähteet

## Aiheesta muualla
Kolnes

**Kolnes** on taajama Solan kunnassa Rogalandin läänissä Norjassa. Taajaman pinta-ala on tasan yksi neliökilometri ja asukasluku 604 vuonna 2023.

## Lähteet

## Aiheesta muualla
Pia Tjelta

**Pia Tjelta** (s. 12. syyskuuta 1977 Stavanger) on norjalainen näyttelijä, joka on esiintynyt niin televisiossa, elokuvissa kuin teatterissa. Hän aloitti uransa tukholmalaisessa teatteriryhmässä 1990-luvun lopulla ja valmistui Norjan teatterikorkeakoulusta vuonna 2006. Tämän jälkeen hän sai kiinnityksen Det Norske Teatretiin. Sittemmin hän on näytellyt myös muun muassa Norjan kansallisteatterissa. Vuonna 2019 Tjelta sai parhaan naispääosan Amanda-palkinnon roolistaan Mariana Tuva Novotnyn ohjaamassa elokuvassa *Blindsone*. Hän on myös voittanut Gullrutenin kahdesti, parhaasta sivuosasta vuonna 2022 ja parhaana näyttelijänä 2023. 

## Lähteet

## Aiheesta muualla
Sigrid Bonde Tusvik

**Sigrid Bonde Tusvik** (s. 2. helmikuuta 1980 Oslo) on norjalainen koomikko ja juontaja. Hän aloitti stand upin tekemisen vuonna 2003 ja on myös juontanut televisio-ohjelmia NRK:lla ja TV 2:lla. Vuodesta 2012 hän on tehnyt *Tusvik & Tønne* -podcastia Lisa Tønnen kanssa. Tuskvik on herättänyt huomiota räväkällä tyylillään. Esimerkiksi vuonna 2019 hän vastusti aborttioikeuden kiristyksiä esiintymällä Oslon keskustassa punaisessa kaavussa viittauksena *[[The Handmaid’s Tale – Orjattaresi]]* -televisiosarjaan.
## Lähteet

## Aiheesta muualla
Herborg Kråkevik

**Herborg Kråkevik** (s. 28. joulukuuta 1973 Jondal) on norjalainen näyttelijä ja laulaja. Hän aloitti uransa kabareetaiteilijana 1990-luvulla ja on julkaissut useita levyjä, joissa on muun muassa tulkinnut vanhoja kansanlauluja. Näyttelijänä hän on esiintynyt muun muassa Den Nationale Scenessä, Oslo Nye Teaterissa ja Det Norske Teatretissa.
## Lähteet

## Aiheesta muualla
Dorothy Garrod

**Dorothy Annie Elizabeth Garrod** (5. toukokuuta 1892 – 18. joulukuuta 1968) oli englantilainen arkeologi, jonka Palestiinassa tekemillä löydöillä oli tärkeä merkitys ihmisen evoluution tutkimisessa.

Garrod tutki paleoliittisen eli vanhan kivikauden jäänteitä Gibraltarilla (1925–1926) ja Etelä-Kurdistanissa (1928). Vuodesta 1929 vuoteen 1934 hän johti brittien ja amerikkalaisten yhteisiä kaivauksia Karmelvuorella. Sieltä löytyivät ensimmäiset todisteet paleoliittisista ja mesoliittisista eli keskimmäisen kivikauden kulttuureista Palestiinassa. Vuosina 1931–1932 luolasta ja sen lähellä kalliossa olevasta suojasta löydettiin jäänteitä noin kymmenestä luurangosta. Niiden joukossa oli kokonainen naisen luuranko, jonka tiedetään nyt olevan noin 41&nbsp;000 vuotta vanha. Kalliosuojasta löydetyt jäänteet ovat noin 5&nbsp;000 vuotta nuorempia. Jotkut tahot uskovat, että nämä jäänteet edustavat välivaihetta neandertalilaisen ja nykyihmisen välillä. 

Garrod oli paleoliittisen kauden johtava auktoriteetti monta vuotta, ja hän oli ensimmäinen nainen, joka sai professuurin Cambridgen yliopistossa. Hän toimi arkeologian professorina vuosina 1939–1952. Virkakausi kuitenkin käytännössä keskeytyi sotavuosiksi, kun Garrod palveli naisten ilmavoimajoukoissa (WAAF).

Professorikauden jälkeen Garrod palasi kenttätöihin ja osallistui kaivauksiin sekä Ranskassa että Lähi-idässä.

## Lähteet
Tusvik

**Tusvik** on seuraavien norjalaisten henkilöiden sukunimi:

* Marit Tusvik (s. 1951), kirjailija
* Sigrid Bonde Tusvik (s. 1980), koomikko
Martha Tynæs

**Martha Ottomine Steen Tynæs** (5. marraskuuta 1870 Flora – 8. tammikuuta 1930 Oslo) oli norjalainen työväenpuolueen poliitikko ja naisasianainen. Hän oli Oslon kaupunginvaltuuston jäsen vuosina 1901–1919 ja samalla koko Norjan ensimmäisiä kunnanvaltuustossa istuneita naisia, sekä työväenpuolueen keskushallituksen jäsen. Työväenpuolueen radikalisoituessa vuonna 1921 Tynæs siirtyi maltilliseen Norjan sosiaalidemokraattisen työväenpuolueen. Poliitikkona Tynæsille tärkeä asia oli yksinhuoltajaäitien asema. Hän oli mukana asiantuntijaryhmässä, joka oli laatimassa sosiaaliministeri Johan Castbergin nimen saaneita "Castbergin lakeja", joilla muun muassa avioliiton ulkopuolella syntyneet lapset saivat perimisoikeuden.

Arbeiderpartiets sentralstyre 1906–1909.jpg|Norjan työväenpuolueen keskushallitus 1906–1909. Tynæs äärimmäisenä oikealla.

## Lähteet

## Aiheesta muualla
Dagny Juel

**Dagny Juel Przybyszewska** (8. kesäkuuta 1867 Kongsvinger, Norja – 5. kesäkuuta 1901 Tbilisi, Georgia) oli norjalainen pianisti ja kirjailija. Hän aiheutti kohua naisen seksuaalisuutta käsitelleillä novelleilla ja näytelmillä. Juel opiskeli 1890-luvulla Berliinissä, missä hänestä tuli osa boheemia taiteilijapiiriä. Sieltä hän löysi myös puolisonsa, kirjailija Stanisław Przybyszewskin, jonka kanssa hän avioitui vuonna 1893. Vuonna 1901 vasta 33-vuotias Juel ammuttiin hotellissa Georgian Tbilisissä. Tappajan huhuttiin olleen mustasukkainen rakastaja, mutta todennäköisempänä pidetään, että ampuja oli vain mieleltään sairas ystävä.
## Kuvia

Rolighed.jpg|Juelin lapsuudenkoti Rolighed Kongsvingerissä. Rakennuksessa toimii nykyisin museo.
Stachu Dagny.jpg|Juel yhteiskuvassa miehensä kanssa 1890-luvun lopulla.
Karmelicka.jpg|Pariskunnan koti Krakovassa.
DJ nygrav.jpg|Juelin hautakivi Tbilisin puolalaisella hautausmaalla.


## Lähteet

## Aiheesta muualla
Borghild Langaard

**Borhild Bryhn Langaard** (23. heinäkuuta 1883 Kongsvinger – 20. marraskuuta 1939 Oslo) oli norjalainen oopperalaulaja, äänialaltaan sopraano. Hän opiskeli Gina Oselion ja Nina Griegin johdolla ja teki ensiesiintymisensä Norjan kansallisteatterissa vuonna 1907. Hän esiintyi myös muun muassa Covent Gardenissa Lontoossa, Dramatenissa Tukholmassa ja Wienin valtionoopperassa. Erityisesti hänet tunnettiin Richard Wagnerin tulkitsijana. Langaard kuoli vuonna 1939 ja hänet on haudattu Vår Frelsers gravlund -hautausmaalle Osloon.
## Lähteet

## Aiheesta muualla
Kyberresilienssisäädös

**Kyberresilienssisäädös** on Euroopan unionin asetus, joka vaatii tuotteillta ja ohjelmistoilta tiettyjen kyberturvallisuusvaatimuksien noudattamista. Asetus koskee sekä valmistajia että jälleenmyyjiä. Asetuksen tavoitteina on, että: digitaalisen komponentin sisältäviä tuotteita koskevat yhdenmukaiset säännöt; tuotteiden suunnittelussa, kehityksessä, valmistuksessa ja ylläpidossa koko ketjun kautta noudatetaan vaatimuksia; sekä tuotteiden elinkaaren ajan on tarjottava tukea.

Ehdotus asetuksesta julkaistiin syyskuussa 2022. 
Keväällä 2023 asetusta kritisoitiin sen aiheuttamista ongelmista avoimen lähdekoodin ohjelmistojen kehityksessä. Eri tahot kuten Eclipse Foundation kirjoittivat yhdessä avoimeen kirjeen Euroopan komissiolle näkökohtien huomioon ottamiseksi. Esimerkiksi Mozilla tuki asetuksen ajatusta, mutta halusi selvennyksiä mitä "kaupallinen aktiviteetti" tarkoittaa avoimen lähdekoodin ohjelmistoille. Open Source Initiative kiinnitti huomiota "kaupallisen" epämääräiseen määrittelyyn, joka on määritelty EU:n "sinisessä oppaassa". Kritiikin kohteena oli myös, että useilla avoimen lähdekoodin kehittäjillä ei ole liikevaihtoa eikä resursseja vaadittuun tasoon. *The Registerin* mukaan ohjelmistoja eivät kehitä vain yritykset, vaan yksittäisellä elintärkeän ohjelmiston kehittäjällä ei ole liikevaihtoa eikä kontrollia sen käyttäjistä.

1. joulukuuta 2023 ilmoitettiin lainsäätäjien yhteisymmärryksestä.
Avoimen lähdekoodin edustajat olivat tyytyväisiä annetun palautteen huomiointiin ja muutokset otettiin hyvin vastaan. Muun muassa täsmällisempää ymmärrystä kiitettiin ja edustajan rooli säätiöiden tapauksessa huomattiin.

Asetus julkaistiin joulukuussa 2023. Asetus on jatkoa vuoden 2020 kyberturvallisuusstrategialle. Asetus tulee voimaan vuoden 2024 puolivälissä ja avoimen lähdekoodin kehitykseen tulee edustajien roolit, jotka ovat valmistajien kaltaisia rooleja. Arvioiden mukaan vapaa ja avoin lähdekoodi kattaa noin 70-90 prosenttia moderneista ohjelmistoratkaisuista.

Useimmat vaatimukset ovat yleisesti hyväksyttyjä parhaita käytäntöjä, kuten turvalliset oletusasetukset, tietoturvapäivitykset, suojaus luvattomalta pääsyltä ja julkaisut ilman tunnettuja haavoittuvuuksia. Osa vaatimuksista on vaikeammin määriteltäviä. Jokaisen tuotteen (joka tarkoittaa jokaista ohjelmiston julkaisua) on sisällytettävä arvio kyberturvallisuusriskeistä sekä julkaisuun liittyvä dokumentaatio, jossa on muun muassa ennakoidut käyttökohteet, tuen aikajakso ja tietoturvapäivityksien asennusmenetelmä. Ohjelmistot voidaan sijoittaa eri luokkiin, jossa luokan II ohjelmistojen on käytävä läpi pakollinen ulkoinen tietoturva-arviointi, ja luokan I ohjelmistojen vain tietyissä tapauksissa.

## Lähteet
Tripti Dimri

**Tripti Dimri** (; s. 23. helmikuuta 1994 Uttarakhand, Intia) on intialainen näyttelijä, joka työskentelee hindinkielisissä elokuvissa. Esiinnyttyään pienessä roolissa jännityselokuvassa *[[Mom (elokuva)|Mom]]* (2017) hän näytteli ensimmäistä suurempaa rooliaan komediaelokuvassa *[[Poster Boys]]* (2017), ja hänen ensimmäinen pääroolinsa oli romanttisessa draamassa *[[Laila Majnu (vuoden 2018 elokuva)|Laila Majnu]]* (2018). Hän sai tunnustusta kriitikoilta suorituksistaan Anvita Duttin aikakausielokuvissa *[[Bulbbul]]* (2020) ja *[[Qala (elokuva)|Qala]]* (2022), joista ensimmäinen ansaitsi hänelle Filmfare OTT Awards -palkinnon.

Dimri esiintyi *[[Forbes|Forbes Indian]]* vuoden 2021 30 Under 30 -listalla. Hän saavutti suosiota sivuroolilla tuottoisassa toimintaelokuvassa *[[Animal (vuoden 2023 elokuva)|Animal]]* (2023) ja ansaitsi ehdokkuuden parhaan naissivuosan Filmfare Awards -palkinnon saajaksi.

## Filmografia

## Lähteet

## Aiheesta muualla

*
Rauman kaupunginkirjasto

**Rauman kaupunginkirjasto** sijaitsee Alfredinkadulla Raumalla. Kirjaston on suunnitellut arkkitehtitoimisto Lahdelma & Mahlamäki ja se on valmistunut vuonna 2004.

Kirjasto tarjoaa asiakkailleen maksutta käyttöön kirjallisuutta, elokuvia, musiikkia, pelejä, lehtiä sekä digitaalisia aineistoja.

Rauman kaupunginkirjastolla on pääkirjaston lisäksi neljä lähikirjastoa ja kirjastoauto. Lähikirjastot sijaitsevat Kodisjoella, Kourujärvellä, Lapissa ja Pyynpäässä. Kirjaston palveluita voi käyttää myös internetin kautta.

Rauman kaupunginkirjasto kuuluu Satakirjastot-yhteisjärjestelmään. Koko maakunnan yleisten kirjastojen aineistot ovat jokaisen asiakkaan käytettävissä ja sama kirjastokortti käy kaikissa alueen kirjastoissa.

## Lähteet
*Tietoa kirjastosta 
*Kirjaston etusivu
### Viitteet
St Paul's School

**St Paul’s School** on yksi Englannin huomattavimmista yksityiskouluista (public school). Koulun perusti vuonna 1509 John Colet, Lontoon St. Paulin katedraalin dekaani. Koulu sijaitsi alun perin katedraalin kirkkomaalla, mutta tuhoutui Lontoon suurpalossa vuonna 1666. Koulu rakennettiin uudelleen vuonna 1670. St Paul’s School siirrettiin Citystä Hammersmith Roadille vuonna 1884, ja vuonna 1968 koululle rakennettiin kokonaan uusi kampusalue Lontoon Richmond upon Thamesin kaupunkipiiriin.

St Paul’s Schoolin koulun oppilasmäärät ja akateeminen maine kasvoivat 1800-luvulla merkittävästi. Koulun entisiä oppilaita ovat runoilija John Milton, päiväkirjoistaan tunnettu Samuel Pepys, tähtitieteilijä ja matemaatikko Edmond Halley sekä John Churchill, Marlborough'n herttua.

St Paul's School on yksi alkuperäisistä niin sanotuista suurista yksityiskouluista. Muita suuria yksityiskouluja ovat Charterhouse School, Eton College, Harrow School, Merchant Taylors' School, Rugby School, Shrewsbury School, Westminster School ja Winchester College.

## Lähteet
Automaattilypsy

**Automaattilypsy** on lypsytapa, jossa lypsytyön tekee lypsyrobotti. Automaattilypsy perustuu automaatioon, lehmän vapaaehtoiseen haluun tulla lypsyrobotille ja ihmisen ammattitaitoon huolehtia maidontuotannon kokonaisuudesta. Automaattilypsy mahdollistaa lypsyn ajankohdasta riippumatta ja lehmiä lypsylle houkuttelee maittava rehu ja miellyttävä lypsykokemus. 

Automaattilypsyn yhteydessä yksittäisestä lehmästä ja koko karjasta saadaan kerättyä valtavasti dataa, jota voidaan hyödyntää matotilan johtamisessa ja päätöksen teossa. Dataa kertyy muun muassa lehmän syömästä rehun määrästä lypsyrobotilla, maidon määrästä ja laadusta, lehmän painosta tai kuntoluokasta sekä sen aktiivisuudesta pihattonavetassa. Pihattonavetta mahdollistaa eläimille turvalliset ja lajityypilliset olosuhteet.

Suomessa ensimmäiset lypsyrobotit ovat aloittaneet työnsä 2000-luvun alussa. Automaation kehittyminen, työvoiman saatavuus maaseudulla sekä maatalousyrittäjien halukkuus investointeihin ovat tekijöitä, jotka vaikuttavat automaattilypsyn yleistymiseen.
Lenka Fárová

**Lenka Fárová** (s.  5. maaliskuuta 1970 Praha, Tšekkoslovakia) on tšekkiläinen kääntäjä, kirjallisuukriitikko sekä yliopisto-opettaja. Hän on kääntänyt laajasti suomenkielistä kirjallisuutta tšekiksi. Fárová on Kaarlen yliopiston Germaanisten kielten tutkimusinstituutin apulaisjohtaja.

## Ura
Fárová aloitti suomen- ja englannin kielten opiskelunsa Prahan Kaarlen yliopiston humanistisessa tiedekunnassa vuonna 1988. Hän valmistui 1993 ja kirjoitti Pro gradunsa aiheesta *Suomalainen kirjallisuus Tšekissä*. Suomen kielen tohtoriksi Fárová valmistui vuonna 2003. Hänen väitöskirjansa käsitteli suomenkielisten verbien valensseja.

Kaarlen yliopiston lisäksi Fárová on opiskellut myös Jyväskylän-, Helsingin-, sekä Joensuun yliopistoissa. Nykyään hän opettaa Kaarlen yliopistossa suomea ja toimii sen Germaanisten kielten tutkimusinstituutin apulaisjohtajana.

Fárován kirjoituksia julkaistaan säännöllisesti *iLiteratura* -verkkolehdessä. Hän on johtanut lehden suomen kieltä ja kulttuuria käsittelevää osastoa vuodesta 2005.

## Käännökset

### Romaanit

*Leena Lehtolainen: *Spirála smrti*. Hejkal, 2009 (alkuteos *[[Kuolemanspiraali]]*)
* Leena Lehtolainen: *Bodyguardka*. Argo, 2014 (alkuteos *[[Henkivartija (kirja)|Henkivartija]]*)
* Leena Lehtolainen: *Bodyguardka II. - Lev práva*. Argo, 2014 (alkuteos *[[Oikeuden jalopeura]]*)
* Tommi Kinnunen: *Čtyřcestí*. Argo, 2016 (alkuteos *[[Neljäntienristeys]]*)
*Pentti Saarikoski: *Čas v Praze*. dybbuk, 2017 (alkuteos *[[Aika Prahassa]]*)
* Katja Kettu: *Můra*. Argo, 2017 (alkuteos *Yöperhonen*)
* Tommi Kinnunen: *Vystrkov*. Argo, 2018 (alkuteos *Lopotti*)
* Juha Hurme: *Tivoli*. Labyrint, 2018 (alkuteos *Tivoli*)
* Rosa Liksom: *Paní plukovníková*. Kniha Zlín, 2019 (alkuteos *Everstinna*)
* Pentti Haanpää: *Rýžovači zlata*. Český rozhlas Vltava, 2020 (alkuteos *Kullanhuuhtojat*)
* Pentti Haanpää: *Poslední cesta*. Český rozhlas Vltava, 2020 (alkuteos *Viimeinen matka*)
* Martta Kaukonen: *Krvavý motýl*. Kniha Zlín, 2023 (alkuteos *Terapiassa*)
### Lastenkirjat

*Aino Havukainen ja Sami Toivonen: *Tatu a Patu Superhrdinové*. Albatros, 2013 (alkuteos *Tatu ja Patu supersankareina*)
* Aino Havukainen ja Sami Toivonen: *Tatu a Patu Vesmírné dobrodružství*. Albatros, 2013 (alkuteos *Tatun ja Patun avaruusseikkailu*)
* Cristal Snow: *Víly a kouzelný dort*. Albatros, 2022 (alkuteos *Penni Pähkinäsydän ja kauhea kadotuskakku*)

### Tietokirjat

* Eino Jutikkala ja Kauko Pirinen: *Dějiny Finska*. Lidové noviny, 2001 (alkuteos *Suomen historia*)
* Jessikka Aro: *Putininovi trollové.* Denník N, (alkuteos *[[Putinin trollit]]*)

*Lähteet*

## Kunnianosoitukset
Tasavallan presidentti Sauli Niinistö myönsi Fároválle Suomen Leijonan ritarikuntan 1. luokan ristin vuonna 2020 suomen kielen ja kulttuurin popularisoinnista Tšekissä.

## Lähteet

## Aiheesta muualla
Lynda La Plante

**Lynda La Plante** (s. 1946) on englantilainen kirjailija. Hän on julkaissut lähinnä salapoliisiromaaneja ja laatinut käsikirjoituksen useisiin laadukkaisiin ja palkittuihin tv-sarjoihin, kuten *[[Epäilyksen polttopiste]]*, *Katkera muuri* ja *Leskien keikka*.

La Planten käsikirjoittamaa rikosdraamasarjaa *Epäilyksen polttopiste* kuvattiin 1990-luvulla ja 2000-luvun alkuvuosina. Pääosassa määrätietoisena rikosylikomisario Jane Tennisonina nähtiin Helen Mirren. Sarjalle tehtiin vuonna 2019 taustoittava spin off -sarja *Epäilyksen polttopiste: Tennison* joka kertoo Tennisonin uran alkuvaiheista. 

La Plante oli tyttönimeltään Lynda J. Titchmarsh ja kasvoi Liverpoolissa.  1970-luvulla ja 1980-luvun alussa hän oli menestyvä näyttelijä nimellä Lynda Marchal. Hän esiintyi teatterissa vastanäyttelijänään Anthony Hopkins ja näytteli myös Royal Shakespeare Companyn ja National Theatren kanssa. Hän näytteli sivuosia myös useissa televisiosarjoissa. Hän oli naimisissa yhdysvaltalaisen muusikon Richard La Planten kanssa 17 vuoden ajan. Avioeronsa jälkeen hän kasvatti adoptoidun lapsen yksinhuoltajana.

La Plante palkittiin elämäntyöstään Britannian rikoskirjailijaliiton *Timanttinen tikari* -palkinnolla vuonna 2024. Vuonna 2008 hän sai Brittiläisen imperiumin ritarikunnan komentajan arvon (CBE).

## Lähteet
1-nitroso-2-naftoli

**1-nitroso-2-naftoli** (C10H7NO2) on fenoleihin ja nitrosoyhdisteisiin kuuluva orgaaninen yhdiste. Yhdistettä voidaan käyttää muun muassa väriaineiden valmistukseen ja analyyttisen kemian reagenssina.

## Ominaisuudet, valmistus ja käyttö
Huoneenlämpötilassa 1-nitroso-2-naftoli on keltaista, oranssia tai ruskehtavaa kiteistä ainetta. Yhdiste liukenee vain hieman veteen, mutta paremmin emäksisiin liuoksiin. Sen sijaan useat orgaaniset liuottimet, esimerkiksi etanoli, dietyylieetteri, kloroformi ja bentseeni liuottavat ainetta. 1-nitroso-2-naftolilla on kaksi tautomerista muotoa, jotka ovat hydroksinitrosoisomeeri ja kinonimonoksiimi-isomeeri. 1-nitroso-2-naftoli muodostaa komplekseja useiden metalli-ionien kanssa. Sidoksen komplekseissa muodostavat hydroksyyliryhmän happiatomi ja metallista riippuen nitrosoryhmän happi- tai typpiatomi. Monet näistä komplekseista liukenevat orgaanisiin liuottimiin.

1-nitroso-2-naftolia valmistetaan 2-naftolin ja typpihapokkeen tai natriumnitriitin ja rikkihapon reaktiolla.

Eräitä 1-nitroso-2-naftolin metallikomplekseja käytetään väriaineina, ja 1-nitroso-2-naftolista myös valmistetaan muita väriaineita. Yhdistettä käytetään reagenssina määritettäessä koboltin, raudan, molybdeenin tai palladiumin pitoisuuksia spektrofotometrisesti ja muodostamaan orgaanisiin liuottimiin liukenevia komplekseja uuttoa varten. Polttoaineiden lisäaineena 1-nitroso-2-naftoli estää hartsin muodostumista.

## Lähteet
Suomi-sarjan kausi 2023–2024

**Kausi 2023–2024** oli jääkiekon Suomi-sarjan 25. kausi. Sarjaan osallistui 12 joukkuetta. Runkosarjan voitti Pyry. Pyry vei myös mestaruuden nimiinsä toista vuotta peräkkäin voitettuaan LeKin finaalissa otteluvoitoin 3-1.

## Joukkueet

## Runkosarja
Runkosarjassa pelattiin 12 joukkueen kaksinkertainen sarja, sekä yksinkertaiset välisarjat kahdessa lohkossa. Yhteensä jokainen joukkue pelasi siis 33 ottelua. Kahdeksan parasta pääsi pudotuspeleihin.

### Sarjataulukko

### Pistepörssi

## Pudotuspelit
Ylemmän loppusarjan joukkueet sekä alemman jatkosarjan kaksi parasta joukkuetta etenivät Suomi-sarjan pudotuspeleihin. Pudotuspelisysteeminä toimi ns. "paras viidestä"-järjestelmä, eli 3 voittoa sarjassa saanut joukkue eteni jatkoon. Poiketen viime kaudesta, myös finaalisarja pelattiin paras viidestä-järjestelmällä.

### Puolivälierät

### Välierät

### Pronssiottelu

### Loppuottelut

## Lähteet

* https://tulospalvelu.leijonat.fi/serie/?lang=fi#xl-serie-standings
Helen Zimmern

**Helen Zimmern** (1846 Hampuri – 1934) oli saksalaissyntyinen englantilainen kirjailija. Hän kirjoitti kertomuksia, joita julkaistiin kokoelmina, esimerkiksi *Stories in precious stones* (1873), *Told by the Waves* (1874), *Tales from the Edda* (1882), sekä tutkielmat *Schopenhauer, his life and philosophy* (1876) ja *G. E. Lessing, his life and his works* (1878). Hän käänsi englanniksi Gotthold Ephraim Lessingin teoksen *Hamburgische Dramaturgie*.

## Lähteet

## Aiheesta muualla
Petrografia

**Petrografia** on mineraalien ja kivilajien tutkimista ja kuvaamista tai kuvailemista. Se voi perustua käsinäytteiden tutkimukseen paljaalla silmällä ja käsilinsseillä. Tarkempia petrografisia tutkimuksia ja kuvauksia voidaan tehdä optisen petrografian menetelmien avulla.

## Lähteet
Ludlow’n verilöyly

**Ludlow’n verilöyly** oli työläisten ja työnantajan välienselvittely Yhdysvaltojen Coloradon osavaltiossa vuonna 1914. Colorado Fuel and Iron Companyn (CF&I) paikalle kutsumat kansalliskaartin sotilaat hyökkäsivät noin 1200 lakkoilevan hiilikaivostyöläisen ja heidän perheidensä kimppuun. Kuolonuhreja oli 25, joista 11 lapsia. John D. Rockefeller oli yhtiön omistajia.

## Lähteet
*Yle: Pelätty S-sana teki paluun – Miksi sosialismi on kirosana Yhdysvalloissa? 3.3.2020
*https://www.britannica.com/event/Ludlow-Massacre
Ferdinand Zirkel

**Ferdinand Zirkel** (1838 Bonn – 1912) oli saksalainen petrografi. Hän oli vuodesta 1863 professorina Lembergissä, vuodesta 1868 Kielissä ja vuodesta 1870 Leipzigissa. Zirkel on Heinrich Rosenbuschin rinnalla varsinkin mikroskooppisen petrografian perustaja. Hänen tärkein teoksensa on *Lehrbuch der Petrographie*.

## Lähteet

## Aiheesta muualla
Abasan al-Kabira

**Abasan al-Kabira** () on kaupunki Palestiinan Gazan kaistan eteläosassa. Sen asukasluku oli vuonna 2024 arviolta 32&nbsp;589.

## Maantiede
Abasan al-Kabira sijaitsee Palestiinan Gazan kaistan eteläosassa Khan Yunisin kuvernoraatissa. Pinta-alaa kaupungilla on noin 18&nbsp;km². Suurin osa Abasan al-Kabiran kunnan alueesta on viljelymaata, ja vain 20&nbsp;% on varsinaista rakennettua kaupunkialuetta.

## Historia
Nykyisen Abasan al-Kabiran paikalta on löytynyt mosaiikkeja ja muuta aineistoa Bysantin valtakunnan kaudelta. Palestiinassa matkaillut arkeologi Gottlieb Schumacher kirjoitti vuonna 1886 Abasan al-Kabiran ja siitä pohjoiseen sijaitsevan Abasan al-Saghiran kylän asukkaiden uskovan molempien paikkojen olleen aikanaan osa samaa suurempaa asutuskeskusta. Brittiläisen mandaatin vuonna 1922 tekemän väestönlaskun mukaan Abasan al-Kabira asukasluku oli vain 695 ja asukkaista kaikki olivat muslimeja. Abasan Al-Kabiran kunta perustettiin vuonna 1968.

Israelin joukot etenivät kaupunkiin ja ottivat sieltä asemia vuoden 2006 sodan aikana. Kaupunki kärsi huomattavia tuhoja lokakuussa 2023 alkaneen Gazan sodan yhteydessä. Israel määräsi paikalliset evakuoimaan alueen.

## Väestö
Palestiinan tilastokeskuksen mukaan Abasan al-Kabiran asukasluku oli vuonna 2024 arviolta 32&nbsp;589. Vuonna 2017 vastaava lukema oli 26&nbsp;448. Suurin osa paikallisista saa elantonsa maataloudesta, ja kaupunki on tullut paikallisesti tunnetuksi torikaupastaan.

## Lähteet
Harry Rosenbusch

**Karl Heinrich (Harry) Rosenbusch** (1836–1914) oli saksalainen geologi, mikroskooppisen vuorilajitieteen perustajia. Hän oli vuodesta 1873 professorina Strassburgissa, vuodesta 1877 Heidelbergissa ja vuodesta 1889 samalla Badenin geologisen toimiston johtaja. Hän on muita enemmän kehittänyt vuorilajimineraalien mikroskooppisten ja optisten ominaisuuksien tuntemusta ja laatinut vuorilajien systematiikan.

Rosenbusch muodosti tieteellisen koulukunnan, ja hän oli suosittu opettaja. Useimmat aikakauden suomalaiset geologit opiskelivat Heidelbergissa. Hänen tärkeimmät teoksensa ovat: *Die Steiger Schiefer und ihre Kontaktzone an den Granititen von Barr Andlau* (1875), *Elemente der Gesteinslehre* (3. p. 1910), *Mikroskopische Physiographie der Mineralien und Gesteine* (1873–1877), jonka osia ovat yleisesti käytössä olleet *Mikroskopische Physiographie der petrographisch wichtigen Mineralien* ja *Mikroskopische  Physiographie der massigen Gesteine*.

## Lähteet

## Aiheesta muualla
Bani Suhaila

**Bani Suhaila** () on kaupunki Palestiinan Gazan kaistan eteläosassa. Sen asukasluku oli vuonna 2024 arviolta 50&nbsp;452.

## Maantiede
Bani Suhaila sijaitsee Palestiinan Gazan kaistan Khan Yunisin kuvernoraatissa.

## Historia
Palestiinassa matkaillut arkeologi Gottlieb Schumacher kirjoitti vuonna 1886 Bani Suhailan olevan suurehko kylä, jossa oli noin 120 rakennusta. Rakennuksia oli tehty kivestä ja mudasta. Paikallisilla puutarhoilla kasvatettiin esimerkiksi meloneja, taateleja ja aprikooseja. Brittiläisen mandaatin vuonna 1922 suorittaman väestönlaskun mukaan Bani Suhailan asukasluku oli 1&nbsp;043 ja sen kaikki asukkaat olivat muslimeja. 

Vuonna 2023 alkaneen Gazan sodan yhteydessä Israel määräsi paikalliset evakuoimaan alueen. Israelin maajoukot tuhosivat Bani Suhailan hautausmaan, jonka alla Israel sanoi olleen Hamasin taistelijoiden tunneliverkko ja sen itäisen pataljoonan komentajien maanalainen tukikohta.

## Väestö
Palestiinan tilastokeskuksen mukaan Bani Suhailan asukasluku oli vuonna 2024 arviolta 50&nbsp;452. Vuonna 2017 vastaava lukema oli 40&nbsp;945. 

## Lähteet
Judy Woodruff

**Judy Woodruff** (s. 20. marraskuuta 1946, Tulsa, Oklahoma, USA) on yhdysvaltalainen toimittaja, joka on toiminut niin paikallisissa kuin valtakunnallisissa uutisissa, viimeisimpänä *PBS NewsHours* -ohjelmassa vuoteen 2022 asti.

Woodruff on ollut mukana perustamassa International Women’s Media Foundation -nimistä säätiötä, jonka tavoite on mm. rohkaista naisia lähtemään media-alalle.

## Tausta ja yksityiselämä
Woodruff syntyi Oklahomassa, mutta koska hänen isänsä palveli armeijassa, perhe muutti useaan otteeseen. Lapsuudessaan Woodruff asui mm. Taiwanissa ja Saksassa.

Alun perin Woodruff opiskeli matematiikkaa vuodesta 1964 lähtien Meredith Collegessa, Pohjois-Carolinassa. Hän kuitenkin kiinnostui politiikasta ja vaihtoi Duke Universityyn, josta hän valmistui kandidaatiksi 1968 pääaineenaan valtio-oppi. 

Vuonna 1980 Woodruff meni naimisiin Al Huntin, joka on myös ammatiltaan toimittaja, kanssa. Heillä on koti Washingtonissa. Parilla kaksi biologista lasta ja yksi Etelä-Koreasta adoptoitu lapsi. Lapsenlapsia on yksi. Vanhin poika kärsi jo syntyessään selkärankahalkiosta. Pojan ollessa 16 hänelle tehtiin leikkaus, joka meni pahasti pieleen, minkä seurauksena hän ei kykene enää kävelemään ja kärsii vakavista näkö-, kuulo- ja puhevammoista. Woodruff on uransa aikana kampanjoinut vammaisten henkilöiden puolesta.

## Ura journalistina
Woodruffin ammattijournalistin ura alkoi vuonna 1969, kun hän alkoi työskennellä CBS:n paikalliskanavalla Atlantassa erikoistuen paikalliseen ja osavaltion hallintoon. Hän siirtyi NBC:lle vuonna 1975 ja hänen tehtävänsä oli seurata Jimmy Carterin vaalikampanjaa. Tämän jälkeen hän toimi kanavan Valkoisen talon kirjeenvaihtajana vuosina 1976–1982.

Vuonna 1983 Woodruff aloitti ensimmäistä kertaa PBS:llä toimien Washingtonin kirjeenvaihtajana The MacNeil/Lehrer NewsHour -ohjelmassa. 10 vuotta myöhemmin hön siirty CNN:lle uutisankkuriksi. Woodruff teki paluun PBS:lle vuonna 2013, kun hän aloitti *PBS NewsHour* -ohjelman ankkurina yhdessä Gwen Ifillin kanssa. Ifillin kuoltua vuonna 2016 Woodruff alkoi juontaa ohjelmaa yksin.

Vuonna 2022 Woodruff ilmoitti jättävänsä uutisten lukemisen PBS:llä, mutta kielsi jäävänsä eläkkeelle. Hän kertoi aloittavansa kaksivuotisen projektin, jonka tarkoituksena on kartoittaa amerikkalaisten mielipiteitä alati kärjistyvässä keskusteluympäristössä. Tämän tuloksena syntyi dokumenttielokuva nimeltä *America at a Crossroads with Judy Woodruff*, joka esitettiin PBS:llä.

## Kunnianosoituksia

*  Philadelphian vapauden mitali (USA, 2023)

Vuonna 2022 Woodruff sai Emmy Lifetime Achievement Award -palkinnon.

Woodruffilla on kunniatohtorin arvo yli 25 oppilaitoksessa.

## Lähteet
Max mon amour

**Max mon amour** on vuonna 1986 ensi-iltansa saanut Nagisa Ōshiman ohjaama draamakomediaelokuva, jonka pääosissa ovat Charlotte Rampling ja Anthony Higgins. Elokuva kilpaili vuoden 1986 Cannesin elokuvajuhlien pääkilpailusarjassa, jossa se oli ehdolla parhaan elokuvan Kultaisen palmun saajaksi. Lisäksi André François sai parhaan mainosjulisteen César-ehdokkuuden.

## Juoni

Peter on Pariisissa työskentelevä englantilaisdiplomaatti, joka on näennäisesti onnellisesti naimisissa Margaretin kanssa. Etsivän avulla hän saa kuitenkin selville vaimonsa vuokraavan asuntoa, jonne tämä menee iltapäivisin. Eräänä päivänä hän menee asunnolle ja löytää vaimonsa sängystä tämän rakastajan, Max-nimisen simpanssin, kanssa. Kun Peter huomaa Margaretin syvän kiintymyksen Maxia kohtaan, hän ehdottaa, että apina muuttaa heidän luokseen. Vähitellen Peter kuitenkin tajuaa, että tämä ei olekaan oikea ratkaisu ja tulee hyvin mustasukkaiseksi sekä murhanhimoiseksi, kun hän näkee Margaretin selvästikin rakastavan Maxia enemmän kuin häntä.

## Näyttelijät

## Tuotanto

### Kuvaukset

*Max mon amour* kuvattiin Pariisissa ja Billancourtin studiolla Boulogne-Billancourtissa.

## Ensi-ilta ja vastaanotto

*Max mon amour* julkaistiin elokuvateattereissa Ranskassa 22. lokakuuta 1986. Elokuva keräsi Ranskassa teatterilevityksensä aikana 233 485 katsojaa.

Rotten Tomatoes -sivuston mukaan 22 prosenttia kriitikoista on antanut elokuvalle positiivisen arvosanan 4,1/10 keskiarvolla. Keräys perustuu yhdeksään arviointiin, joista kaksi ovat ”tuoreita” ja seitsemän ”mätiä”. Yli 500 käyttäjästä 55 prosenttia on antanut elokuvalle myönteisen arvosanan 3,1/5 keskiarvolla.

## Lähteet

## Aiheesta muualla

*
Kinds of Kindness

**Kinds of Kindness** on vuonna 2024 ensi-iltansa saanut kansainvälisesti tuotettu mustan komedian sävyttämä episodielokuva, jonka on ohjannut Giórgos Lánthimos sekä käsikirjoittaneet Lánthimos ja Efthimis Filippou. Sen pääosia esittävät Emma Stone, Jesse Plemons, Willem Dafoe, Margaret Qualley, Hong Chau, Joe Alwyn, Mamoudou Athie ja Hunter Schafer.

Searchlight Pictures on kuvaillut elokuvaa triptyykkisaduksi, joka seuraa miestä ilman valintoja, joka yrittää saada elämänhallinan takaisin, huolestunutta poliisia, joka luulee hänen merellä kadonneen vaimonsa palanneen, joka kuitenkin näyttää nykyään eriltä, sekä naista, joka haluaa löytää tietyn ihmisen, josta on määrä tulla suuri henkinen johtaja.

*Kinds of Kindness* sai maailmanensi-iltansa Cannesin elokuvajuhlilla 17. toukokuuta 2024.

## Näyttelijät

## Lähteet

## Aiheesta muualla
*
Hallo Spaceboy

**Hallo Spaceboy** on brittimuusikko David Bowien vuonna 1995 julkaistu kappale hänen albumiltaan *[[Outside (David Bowien albumi)|Outside]]*. Se oli albumin kolmas single ja suurin hitti, kun se julkaistiin helmikuussa 1996 Pet Shop Boysin miksaamana versiona, joka nousi Britannian singlelistalla sijalle 12.

Alkuperäinen, albumilla julkaistu versio on Nine Inch Nails -vaikutteista industrial rockia, jossa hakkaava rumpurytmi loppuu ja alkaa uudelleen läpi esityksen. Bowien laulutapa vaihtelee aggressiivisen ja rauhallisen välillä. Pet Shop Boys muokkasi kappaletta tanssittavammaksi, laulaa siinä mukana ja lisäsi siihen mukaan Bowien kappaletta ”Space Oddity”. 

*Outside*-albumista julkaistiin Euroopassa toinen painos *1. Outside Version 2*, jolla on mukana myös kappaleen Pet Shop Boys -miksaus.

## Kokoonpano
*David Bowie – laulu
*Reeves Gabrels – kitara, luupit, teksturointi
*Carlos Alomar – kitara
*Yossi Fine – bassokitara
*Brian Eno – syntetisaattorit, lyömäsoittimet
*Mike Garson – piano
*Joey Baron – rummut

## Lähteet

## Aiheesta muualla
*Kappaleen musiikkivideo David Bowien virallinen Youtube-kanava.
Anne Gullestad

**Anne Gullestad** (25. lokakuuta 1925 Kvinesdal – 1. huhtikuuta 1998 Bergen) oli norjalainen näyttelijä ja teatterinjohtaja. Hän opiskeli näyttelemistä Det Norske Teatretin koulussa vuosina 1945–1948 ja sen jälkeen ohjaamista sekä televisiotuotantoa Georgian yliopistossa. Vuonna 1950 hän sai kiinnityksen Den Nationale Sceneen. Gullestad oli aktiivisesti edistämässä alueteattereiden perustamista ja johti Sognin ja Fjordanin teatteria 1980–1988 sekä Hordalandin teatteria 1995–1998.
## Lähteet

## Aiheesta muualla
Järvenpään ja ympäristön rauhanyhdistys

**Järvenpään ja ympäristön rauhanyhdistys** on Järvenpäässä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen. Seuroja pidetään pääasiassa toimitalolla Järvenpäässä, mutta niitä järjestetään säännöllisesti myös lähialueen kirkoissa sekä ympäristökuntien seurakuntataloilla. Jäseniä Järvenpään ja ympäristön rauhanyhdistyksessä on noin 250.

## Katso myös
* Uskonto Uudellamaalla
* Vanhoillislestadiolaisuus
* Suomen Rauhanyhdistysten Keskusyhdistys
* Järvenpään seurakunta

## Lähteet

## Aiheesta muualla
* Järvenpään ja ympäristön rauhanyhdistyksen verkkosivut
Natasha Noel

**Natasha Noel** (s. 14. syyskuuta 1993,  Mumbai, Maharashtra, Intia) on intialainen jooganopettaja, tanssija ja mediapersoona Noel on vahvasti mielenterveyden puolestapuhuja. Hän haluaa lisätä tietoisuutta itsehoivan tärkeydestä. Noel on ollut inspiraation lähde monille nuorille hänen vaikean lapsuudensa vuoksi. Noel pääsi vuonna 2019 BBC:n 100 Women -listalle.

## Elämä ja ura

### Lapsuus ja nuoruus
Noel syntyi vuonna 1997 Maharashtran osavaltiossa Intiassa. Hänen äitinsä teki itsemurhan Noelin ollessaan noin kolmevuotias, ja Noelin isä sairasti skitsofreniaa. Noel kärsi lisäksi lapsena useista seksuaalisista hyväksikäytöistä ja myöhemmin nuorena masennuksesta. Näiden asioiden johdosta Noelin kasvatti lapsena pääasiassa hänen isänsä vanhempi sisar. Hän opiskeli jazztanssia, balettia ja nykytanssia 16-vuotiaaksi. 

### Myöhempi elämä ja tanssijanura

Noel aloitti ammattitanssijanuran 16-vuotiaana. 17-vuotiaana hän joutui kuitenkin onnettomuuteen ja joutui pitämään noin puolen vuoden tauon tanssimisesta. Onnettomuuden jälkeen Noel aloitti suhteen, joka päättyi kuitenkin melko nopeasti eroon poikaystävän aloitteesta. Noel kärsi suhteen jälkeen laajasti stressistä jonka takia hän ryhtyi joogaamaan ja tanssimaan stressiä hallitakseen. 

Suhteen jälkeen Noel halusi keskittyä tanssiin sekä aloitti kuvaamaan Youtubeen joogavideoita 21-vuotiaana. Pian ensimmäisten videoiden jälkeen hän ilmoittautui opiskelemaan Santa Cruzin joogainstituuttiin. Tämän jälkeen Noel jatkoi joogan opiskelua Ashtanga Vinyassa Mysoressa Etelä-Intiassa. 

## Lähteet

## Aiheesta muualla
*Natasha Noel Instagramissa 
*Natasha Noel Facebookissa 
*Natasha Noelin kanava Youtubessa 
*Natasha Noelin blogi
Elsa-Karin Boestad-Nilsson

**Elsa-Karin Boestad-Nilsson** (ääntämys: /bu:estad/; 1925–2020) oli ruotsalainen matemaatikko ja insinööri. Hän ohjelmoi 1950-luvulla Ruotsin ensimmäistä tietokonetta BARK:ia ja myös sen seuraajaa BESK:ia. Ohjelmointia pidettiin tuohon aikaan vähäpätöisenä työnä, mutta Boestad-Nilsson muun muassa kehitti menetelmän jolla BARK suoriutui laskutehtävistä nopeammin. Boestad-Nilsson työskenteli Ruotsin puolustusvoimien tutkimuslaitoksessa FOA:ssa, jossa hän loi taistelusimulaatioita.

Boestad-Nilsson kuoli 94-vuotiaana kesällä 2020.
## Lähteet

## Aiheesta muualla
Komediaklubi

**Komediaklubi** on suomalainen, toukokuussa 2024 MTV3-kanavalla alkanut viihteellinen stand up -komediasarja, jossa suomalaiset koomikot esiintyvät Tampereen Työväen Teatterin lavalla. Ohjelman isäntänä joka jaksossa toimii itsekin mittavan uran tehnyt stand up -koomikko ja juontaja Jaakko Saariluoma. Ohjelmaa alettiin esittää perjantaisin 24. toukokuuta alkaen.

Kymmenenjaksoisen ensimmäisen kauden aikana lavalla nähdään yhteensä yli 50 koomikkoa, muiden muassa Köpi Kallio, Fathi Ahmed, Ilari Johansson, Sami Hedberg sekä André Wickström.

## Jaksot

## Lähteet
Ingrid Olava

**Ingrid Olava Brænd Eriksen** (s. 18. maaliskuuta 1981 Lillehammer) on norjalainen laulaja-lauluntekijä, pianisti ja näyttelijä. Hän on ollut useasti ehdolla Spellemannprisen-gaalassa ja voitti vuonna 2010 parhaan naisartistin palkinnon sekä 2023 iskelmä/pop-palkinnon.
## Diskografia
* *Juliet's Wishes* (2008)
* *The Guest* (2010)
* *Summer House* (2013)
* *HEKT* (2017)
* *Blomster og post* (2023)
## Rooleja
* *[[Oslo, 31. august]]* (2011) – Rebekka
## Lähteet

## Aiheesta muualla
Solent

**Solent** on Englannin kanaaliin kuuluva salmi, joka erottaa Isle of Wightin Hampshiren kreivikunnasta Englannin etelärannikolla. Se ulottuu noin 32 kilometriä pitkänä ja 4–8 kilometriä leveänä Needlesin kallioilta Isle of Wightin länsireunalla Bembridgen kylään saaren itäreunalla. Salmen paikalla oli alun perin yksi suurimmista Englannin kanaaliin laskevista vesistöistä, jonka latvajokena oli Frome ja sivujokina Itchen ja Test. Joen uoma jäi meren alle noin  vuotta sitten samalla kun Isle of Wight erkani mantereesta.

Solentin itäisin osa Spithead toimii kulkuväylänä, jota pitkin myös suuret alukset pystyvät purjehtimaan Southamptonin satamaan. Salmen rannikko on selvästi jyrkempi Isle of Wightilla kuin mantereella. Mantereen puolelta salmeen laskevat vetensä Beaulieu ja Lymington ja Wightin puolelta Medina, Newtown ja Western Yar. Solentissa sekä nousu- että laskuvesi tulevat kaksi kertaa vuorokaudessa, mitä ei tapahdu missään muualla Britanniassa tai edes Euroopassa.

Salmen tuntumassa on kaksi Tudorien aikakaudella rakennettua rannikkolinnaketta. Niistä itäisempi on  Southampton Waterin suulla kohoava Calshotin linna. 1500-luvulla rakennettu Hurstin linna sijaitsee yli kolme kilometriä pitkän maapenkereen kärjessä, joka työntyy mantereelta salmeen Needlesin kohdalla.

Solent on yksi maailman vilkkaimmin liikennöityjä vesiväyliä: Southampton Waterin kautta kulkee vuosittain  laivakuljetusta, 170 risteilyalusta ja 22 miljoonaa tonnia raakaöljyä Fawleyn öljynjalostamoon. Spithead tunnetaan merivoimien katselmuksien tapahtumapaikkana. Salmella pidetään myös purjehduskilpailuja, esimerkiksi vuodesta 1826 lähtien järjestetty Cowes Week.

Solentinsalmi ja Southampton Water nimettiin vuonna 1998 Ramsarin luetteloon Euroopan mittakaavassa harvinaisena vesialueena mantereen ja suuren saaren välissä. Suojelupäätökseen vaikuttivat myös kohteen ainutlaatuinen vuorovesi-ilmiö sekä siihen kuuluvat marskimaat, vatit, ruovikot ja muut vesiperäiset alueet. Alue on myös tärkeä talvehtimispaikka vesilinnuille ja siellä tavataan useita uhanalaisia kasvi- ja selkärankaislajeja.

## Lähteet